cyanic-selkie/wikianc huggingface dataset:
విశ్వభారతి విశ్వవిద్యాలయం
అవలోకనం
"శాంతి నికేతన్ దేశంలోని మిగతా విశ్వవిద్యాలయాలకంటే ఎన్నో విధాలుగా విభిన్నమైనది. పశ్చిమ బెంగాల్ రాష్ట్రంలోని బిర్భమ్‌ జిల్లా బోల్‌పూర్‌లో నెలకొని ఉన్న ఈ విశ్వవిద్యాలయం నేటికి కూడా టాగూర్ కలలను సాకారం చేసేవిధంగా గ్రామీణ విద్యార్థులను చేర్చుకుంటున్నది. తరగతులు ఇప్పటికి కూడా బయలు ప్రదేశంలో పెద్ద పెద్ద మామిడి చెట్ల క్రింద జరుగుతున్నాయి. పర్వావరణ పరిరక్షణలో భాగంగా విద్యార్థులు, అధ్యాపకులు సైకిళ్లపై ప్రయాణిస్తారు. పాతభవనాలు మట్టిగోడలతో, గడ్డి కప్పులతో ఉన్నప్పటికీ నేటికీ దృఢంగా ప్రధాన క్యాంపస్‌లో ఉన్నాయి. వాటిలో కొన్ని చరిత్రలో భాగంగా పరిరక్షించినా మరికొన్ని అన్ని విధాలా ఉపయోగంలో ఉన్నాయి. కొంత మంది పర్యాటకులు ఈ ప్రదేశాన్ని వినోదార్థం సందర్శించినా, విద్యాభిమానులు ఇక్కడ జ్ఞానసంబంధమైన అనుభూతులు, స్పందనలు పొందుతారు. ఎక్కువ మంది ముఖ్యంగా బెంగాలీలు ఈ స్థలాన్ని పుణ్యక్షేత్రంగా భావిస్తారు. రవీంద్రనాథ్ టాగూరుకు నివాళులు అర్పించడానికి దీన్ని సందర్శిస్తారు. ఇక్కడి విద్యార్థులు పుష్యమేళా, రక్షాబంధన్, హోలీ వంటి అన్ని రకాల పండుగలు స్థానికులతో కలిసి సంబరంగా జరుపుకుంటారు. టాగూరు దీనిని జ్ఞానపీఠంగా కలలు కన్నాడు. దానిని గాంధీజీ, జవహర్‌లాల్ నెహ్రూ ప్రధాన భూమికను నిర్వహించి 1951లో కేంద్ర విశ్వవిద్యాలయంగా మారడానికి పాటుపడ్డారు" అని హిందూ దినపత్రిక పేర్కొన్నది.
చరిత్ర
1863లో రాయ్‌పూర్ జమీందారు దేవేంద్రనాథ్ ఠాగూరుకు ఆశ్రమం నెలకొల్పడానికి ప్రస్తుతం ఛాతిమ్‌తాలా అని పిలువబడుతున్న స్థలాన్ని దానం చేశాడు. ఆ ఆశ్రమం తొలుత బ్రహ్మచర్యాశ్రమంగాను తరువాత బ్రహ్మచర్యవిద్యాలయం గాను పిలువబడింది. ఈ ఆశ్రమం చుట్టుపక్కల ఉన్న అన్ని వర్గాల ప్రజలను యోగాభ్యాసం కొరకు ఆకర్షించడానికి ఉద్దేశించబడింది. 1901లో దేవేంద్రనాథ్ చివరి కుమారుడు రవీంద్రనాథ్ ఠాగూర్ ఈ ఆశ్రమం ఆవరణలో ఒక పాఠశాలను ఆరంభించాడు.
1901 నుండి ఠాగూర్ ఆశ్రమంలో హిందూమేళాను నిర్వహించడం ఆరంభించాడు. ఈ ఆశ్రమం జాతీయోద్యమానికి కేంద్రంగా నిలిచింది. 20వ శతాబ్దంపు తొలినాళ్ళలో ఇతర జమీందార్లు ఈ ఆశ్రమానికి తమ భూములను అమ్మివేశారు. నాలుగు గోడల మధ్య చదువుపై రవీంద్రనాథ్ ఠాగూరుకు కొన్ని నిర్దుష్ట అభిప్రాయాలున్నాయి. గోడలు మానసిక ప్రవృత్తికి అద్దం పడతాయని అతని నమ్మకం. అందుకే శాంతి నికేతన్‌లో తరగతి గదులలో కాకుండా ఆరు బయలు చెట్లక్రింద పాఠాలను చెప్పడం ప్రారంభించాడు. ఇతనికి బ్రిటిష్ ఇండియా ప్రవేశపెట్టిన పాశ్చాత్యవిద్యపై అంత సదభిప్రాయం లేదు. ఈ విషయంలో గాంధీజీ, ఠాగూర్‌ల అభిప్రాయాలు కలిసిపోయాయి. "నేను చదువుకున్నది నాకు గుర్తుండదు. నేను నేర్చుకున్నది మాత్రమే గుర్తుండిపోతుంది" అని ఓ సందర్భంలో ఠాగూర్ అన్నాడు. ఇతని అభిప్రాయం ప్రకారం ప్రతి వ్యక్తీ మేధావులే. కాకపోతే ప్రతి విద్యార్థి వికాసం ఏకకాలంలో జరగదు. అందుకే విశ్వభారతిలో ఠాగూర్ కొత్త విద్యావిధానాన్ని ప్రవేశపెట్టాడు. ప్రతి విద్యార్థీ తాను చదువుతున్న కోర్సు తాను, ఉపాధ్యాయుడు ఇరువురూ సంతృప్తి చెందేవరకు కొనసాగవచ్చు. ఈ విశ్వవిద్యాలయంలో ఒక విద్యార్థి కోరుకున్న కోర్సు లేకపోతే ఆ కోర్సుకు గిరాకీ ఉన్నా లేక పోయినా దానిని రూపకల్పన చేసి దానికి తగిన అధ్యాపకులను రప్పించి ఆ కోర్సును ప్రారంభిస్తారు.
పరిపాలన
ఈ విశ్వవిద్యాలయం ప్రధాన అధికారులు పరిదర్శక (విజిటర్), ఆచార్య (ఛాన్స్‌లర్), ఉపాచార్య (వైస్‌ఛాన్స్‌లర్). భారత రాష్ట్రపతి ఈ విశ్వవిద్యాలయానికి పరిదర్శకునిగా, భారత ప్రధానమంత్రి ఆచార్యునిగా వ్యవహరిస్తారు. ఆచార్య అధ్యక్షతన "కర్మ సమితి" (ఎగ్జిక్యూటివ్ కమిటీ) ఈ సంస్థను నిర్వహిస్తుంది. ఈ విశ్వవిద్యాలయంలోని విద్యాసంస్థలు శాంతి నికేతన్‌లోను, శ్రీ నికేతన్‌లోను నెలకొని వున్నాయి.
ప్రవేశం
విశ్వభారతి విశ్వవిద్యాలయం ఉన్నత విద్యలో స్నాతక పూర్వ (10+2), స్నాతక, స్నాతకోత్తర, డాక్టరేట్ స్థాయిలలో అనేక కోర్సులు నడుపుతున్నది. ఈ విశ్వవిద్యాలయంలో ప్రవేశానికి ప్రతి విద్యార్థి సక్రమ పద్ధతిలో ప్రయత్నించాలి. దరఖాస్తులను ఆన్‌లైన్ ద్వారా పంపాలి.
విద్యాసంస్థలు
ఈ విశ్వవిద్యాలయాన్ని సంస్థలుగా, కేంద్రాలుగా, విభాగాలుగా, శాఖలుగా విభజించారు. ఆయా విభాగాలు ఆయా సంస్థలలో చేరి వుంటాయి. భారత ప్రభుత్వపు శాస్త్ర సాంకేతిక విభాగం ఈ సంస్థలకు ఆర్థికవనరులను కల్పిస్తుంది. ఈ విశ్వవిద్యాలయ కోర్సులు కళలు, నృత్యం వంటి అత్యున్నత సాంస్కృతిక విలువలను కలిగివున్నాయి.
ర్యాంకింగులు
నేషనల్ ఇన్‌స్టిట్యూషనల్ ర్యాంకింగ్ ఫ్రేమ్‌వర్క్ (NIRF) ఈ విశ్వవిద్యాలయానికి దేశం మొత్తం మీద 48వ ర్యాంకును విశ్వవిద్యాలయాలలో 31వ ర్యాంకును ఇచ్చింది. . యు.ఎస్.న్యూస్ అండ్ వరల్డ్ వారి బెస్ట్ గ్లోబల్ యూనివర్సిటీస్ 2020 రిపోర్ట్ ప్రకారం విశ్వభారతి భారతీయ విశ్వవిద్యాలయాలలో 4వ స్థానం సంపాదించింది.
లైబ్రరీ
విశ్వభారతి గ్రంథాలయాన్ని బ్రహ్మచర్య ఆశ్రమం ఆరంభించినపుడు 1901లో రవీంద్రనాథ్ ఠాగూర్ స్థాపించాడు. ప్రస్తుతం విశ్వభారతి గ్రంథాలయ వ్యవస్థ ఒక కేంద్ర గ్రంథాలయంతో పాటు చీనాభవనం,శిక్షాభవనం,పాఠభవనం, దర్శన్ సదనం, హిందీ భవనం, సంగీత్ భవనం, పల్లి సంఘటన విభాగం, వినయభవనం, రవీంద్రభవనం, పల్లి శిక్షాభవనం, కళాభవనం, శిక్షా సత్రాలలో 12 శాఖా గ్రంథాలయాలను కలిగి వుంది. ఇవికాక సుమారు 30 సెమినార్ గ్రంథాలయాలు వివిధ విభాగాలకు అనుసంధానించి వున్నాయి.
ఈ గ్రంథాలయంలో పురాతనమైన, అపురూపమైన బహు భాషా గ్రంథాలు, రిపోర్టులు, లిఖితప్రతులు, ఇతర డాక్యుమెంట్లు ఉన్నాయి. ఈ గ్రంథాలయంలో రవీంద్రనాథ్ ఠాగూర్, ప్రబోధ్ చంద్ర మొదలైన వారు సేకరించిన విలువైన గ్రంథాలున్నాయి.
బయటిలింకులు
వర్గం:భారతదేశంలో విద్యా సంస్థలు వర్గం:భారతదేశం కళాశాలలు, విశ్వవిద్యాలయాలు వర్గం:1901 స్థాపితాలు వర్గం:పశ్చిమ బెంగాల్ వర్గం:భారతీయ కేంద్రీయ విశ్వవిద్యాలయాలు
ఇన్‌స్టాగ్రామ్
ఇన్‌స్టాగ్రామ్ అమెరికాకు చెందిన ఫోటోలు, వీడియోలను ఇతరులతో పంచుకునే సామాజిక మాధ్యమ వేదిక. దీనిని కెవిన్ సిస్ట్రోమ్, మైక్ క్రిగెర్ సృష్టించారు. దీన్ని ఐజి అనీ ఇన్‌స్టా అనీ కూడా పిలుస్తారు. ఇది ఫేస్బుక్ యాజమాన్యంలో ఉంది. దీనిని 2010 అక్టోబరులో ప్రారంభించారు. మొదట్లో iOS లో మాత్రమే ఉండేది. ఆండ్రాయిడ్ వర్షన్ 2012 ఏప్రిల్ లో విడుదలైంది. వినియోగదారులు ఈ యాప్ లో ఫోటోలు, వీడియోలను అప్లోడ్ చేయవచ్చు. వినియోగదారులు మీడియా ఫైల్స్ కి ఫిల్టర్ లు,హాష్ టాగ్ లు, భౌగోళిక ట్యాగింగులను జోడించవచ్చు. పోస్టులను అందరితో లేదా కొందరితో పంచుకోవచ్చు. వినియోగదారులు ట్యాగ్‌లు, స్థానాల ద్వారా ఇతర వినియోగదారుల ప్రొఫైల్ చూడవచ్చు. ట్రెండింగ్ కంటెంట్‌ను కూడా చూడవచ్చు. వినియోగదారులు ఫోటోలను ఇష్టపడవచ్చు, ఫీడ్‌లో వారి కంటెంట్‌ను జోడించడానికి ఇతర వినియోగదారులను అనుసరించవచ్చు.
ఈ యాప్ లో సంక్షిప్త సందేశం, ఒకే పోస్ట్‌లో బహుళ చిత్రాలు లేదా వీడియోలను పెట్టగల్గడం, స్టోరీస్ వంటి సౌకర్యాలు ఉన్నాయి. ప్రధాన ప్రత్యర్థి స్నాప్‌చాట్ మాదిరిగానే స్టోరీస్ విభాగములో బహుళ చిత్రాలను, వీడియోలను ధారావాహికగా పోస్ట్ చేయవచ్చును. ఇవి 24 గంటల పాటు ఇతరులకు అందుబాటులో ఉంటాయి. 2019 జనవరి నాటికి, ఈ స్టోరీస్ విభాగం రోజువారీ 500 మిలియన్ల వినియోగదారులు ఉపయోగిస్తున్నారు.
2010 లో ప్రారంభించిన తరువాత, ఇన్‌స్టాగ్రామ్ వేగంగా ప్రజాదరణ పొందింది, రెండు నెలల్లో ఒక మిలియను, సంవత్సరంలో 10 మిలియన్లు, 2019 మే నాటికి 1 బిలియన్ వినియోగదారులను పొందింది. 2015 అక్టోబరు నాటికి 40 బిలియన్ పైగా ఫోటోలు అప్‌లోడ్ చేసారు.
జూలై 2020 నాటికి, అత్యధికంగా అనుచరులున్న వ్యక్తి ఫుట్‌బాల్ క్రీడాకారుడు క్రిస్టియానో రొనాల్డో. అతడికి 233 మిలియన్ల మందికి పైగా అనుచరులు ఉన్నారు. ఇన్‌స్టాగ్రామ్ 2010 లో అత్యధికంగా డౌన్‌లోడ్ చేసుకున్న 4 వ మొబైల్ అనువర్తనం అయింది.
మూలాలు
వర్గం:సామాజిక మాధ్యమాలు
పవర్‌పేట రైల్వే స్టేషను
పవర్‌పేట రైల్వే స్టేషను, భారతదేశం ఆంధ్రప్రదేశ్ రాష్ట్రంలో ఉన్న ఏలూరు జిల్లాలో ఏలూరులో పనిచేస్తుంది. దక్షిణ మధ్య రైల్వే మండలం విజయవాడ రైల్వే డివిజను కింద నిర్వహించబడుతుంది. ప్రతిరోజు ఇక్కడ 14 రైళ్ళు ఆగుతాయి. ఇది దేశంలో 1980వ రద్దీగా ఉండే స్టేషను.
చరిత్ర
1893, 1896 మధ్య కాలంలో, ఈస్ట్ కోస్ట్ స్టేట్ రైల్వే లోని భాగంగా విజయవాడ, కటక్ మధ్య, 1,288 కిమీ (800 మైళ్ళు), ట్రాఫిక్ తెరిచారు. ఈస్ట్ కోస్ట్ రాష్ట్రం రైల్వే దక్షిణ ప్రాంతం భాగం (వాల్టైర్ నుండి విజయవాడ వరకు) 1901 సం.లో మద్రాస్ రైల్వే వారి ఆధీనంలోకి వెళ్ళింది.
విద్యుదీకరణ
ముస్తాబాద-గన్నవరం-నూజివీడు-భీమడోలు విభాగం 1995-96 సం.లో విద్యుదీకరణ జరిగింది.
స్టేషను వర్గం
కొవ్వూరు రైల్వే స్టేషను దక్షిణ మధ్య రైల్వే జోన్లో విజయవాడ రైల్వే డివిజను లోని 1. వేదాయపాలెం 2. నిడుబ్రోలు 3. పవర్‌పేట 4. కొవ్వూరు 5. గోదావరి 6. ద్వారపూడి 7. అనపర్తి 8. పిఠాపురం 9. నర్సీపట్నం రోడ్ 10. ఎలమంచిలి 11. వీరవాసరం 12. ఆకివీడు 13. కైకలూరు 14. పెడన - డి వర్గం స్టేషన్లలో ఇది ఒకటి.
మూసలు, వర్గాలు
వర్గం:పశ్చిమ గోదావరి జిల్లా రైల్వే స్టేషన్లు వర్గం:విజయవాడ రైల్వే డివిజను స్టేషన్లు వర్గం:దక్షిణ మధ్య రైల్వే జోన్ వర్గం:దక్షిణ మధ్య రైల్వే స్టేషన్లు వర్గం:ఏలూరు రైల్వే స్టేషన్లు
విలన్
విలన్, 2003 నవంబరు 23న విడుదలైన తెలుగు సినిమా. కనకరత్న మూవీస్ ప్రై లి. బ్యానరులో సింగనమల రమేష్ బాబు నిర్మించిన ఈ సినిమాకు కె. ఎస్. రవికుమార్ దర్శకత్వం వహించాడు. ఇందులో రాజశేఖర్ (ద్విపాత్రాభినయం), నేహా ధుపియా, తులిప్ జోషి నటించగా, విద్యాసాగర్ సంగీతం అందించాడు. కె.ఎస్.రవికుమార్ దర్శకత్వంలోనే 2002లో విడుదలైన విలన్ అనే తమిళ సినిమా రీమేక్ ఇది. సుజాత, విజయన్ తెలుగులో కూడా అదే పాత్రలలో నటించారు. నేహా ధూపియా, తులిప్ జోషి, విజయన్ లకు తెలుగులో తొలి సినిమా ఇది.
నిర్మాణం
తమిళ విలన్ చూసిన రాజశేఖర్ సినిమాను ఎంజాయ్ చేసాడు కాని రీమేక్ లో నటించడానికి మొదట ఒప్పుకోలేదు. ఇతరులు ఇచ్చిన సలహా, ప్రోత్సాహంతో అతను రీమేక్‌లో నటించడానికి నిర్ణయించుకున్నాడు. నిన్నే ఇష్టపడ్డాను సినిమాలో ఐటమ్ సాంగ్ చేసిన నేహా ధుపియా, ఈ సినిమాతో తెలుగు సినిమాల్లోకి అరంగేట్రం చేయడానికి సంతకం చేసింది.
పాటలు
ఈ సినిమాకు విద్యాసాగర్ సంగీతం సమకూర్చాడు. సోహన్ మ్యూజిక్ ద్వారా పాటలు విడుదలయ్యాయి. 2003 అక్టోబరు 29న హైదరాబాదులోని అన్నపూర్ణ స్టూడియోలో పాటలు విడుదల కార్యక్రమం జరిగింది. ఆంధ్రప్రదేశ్ మాజీ ముఖ్యమంత్రి నారా చంద్రబాబు నాయుడు సినిమా ఆడియోను విడుదల చేసి, బ్యాడ్మింటన్ ప్లేయర్ పుల్లెల గోపీచంద్ కు మొదటి క్యాసెట్ అందించాడు. ఈ కార్యక్రమంలో ఆంధ్రప్రదేశ్ రెడ్‌క్రాస్ ఉపాధ్యక్షుడు రాజశేఖర్ 50 కుట్టు మిషన్లు, వీల్ కుర్చీలను విరాళంగా ఇచ్చాడు. ఎవిఎస్, అనిత ఈ కార్యక్రమాన్ని నిర్వహించారు.
విడుదల, స్పందన
పిల్లల దినోత్సవం సందర్భంగా నవంబరు 14న ఈ సినిమా విడుదల కావాల్సివుంది. ఇడెల్ బ్రేన్ ఈ సినిమాకు 2.75 5 రేటింగ్ ఇచ్చింది. దర్శకుడు కె.ఎస్.రవికుమార్ తెలుగు ప్రేక్షకులకు తగినట్లుగా ఈ సినిమాలో తగినంత మార్పులు చేయలేదు, అని పేర్కొన్నారు. ఈ సినిమా ఫస్ట్ హాఫ్ జెంటిల్ మేన్ సినిమానుపోలి ఉంటుంది అని సమీక్ష రాశారు. ఫుల్ హైదరాబాద్ ఈ సినిమాకు మిశ్రమ విమర్శ రాసింది.
మూలాలు
వర్గం:తెలుగు ప్రేమకథ చిత్రాలు వర్గం:రాజశేఖర్ నటించిన చిత్రాలు వర్గం:విజయ నరేష్ నటించిన చిత్రాలు వర్గం:శివాజీ రాజా నటించిన చిత్రాలు వర్గం:ఎ.వి.ఎస్. నటించిన చిత్రాలు వర్గం:రంగనాథ్ నటించిన చిత్రాలు
మేఘనాధ్ సాహా
జీవిత విశేషాలు
ప్రస్తుతం బంగ్లాదేశ్‌లో భాగమైన ఢాకాలోని సియోర్‌తలి గ్రామంలో 1893 అక్టోబరు 6న, అయిదుగురి పిల్లల్లో చివరివాడిగా పుట్టిన మేఘనాథ్‌ సాహా కేవలం చదువు సాయంతో ఎదిగాడు. చిన్న కిరాణా దుకాణం నడిపే తండ్రి ఆదాయం చాలకపోవడంతో ఆ కుటుంబం తరచు పస్తులతో గడిపేది. సాహాను బడి మానిపించి ఏదైనా పనిలో పెట్టడానికి తండ్రి ప్రయత్నించేవాడు. అయితే సాహా చురుకుదనాన్ని గమనించిన ఉపాధ్యాయులు తండ్రికి నచ్చచెప్పి దాతల సాయంతో ఓ బోర్డింగ్‌ స్కూలులో చేర్చారు. సాహా చక్కగా చదువుతూ స్కాలర్‌షిప్‌లు సాధించి పై చదవుల కోసం ఢాకా వెళ్లాడు.
ఎమ్మెస్సీ తర్వాత బ్రిటిష్‌ ప్రభుత్వం ఉద్యోగం ఇవ్వక పోవడంతో ఉపాధి కోసం ట్యూషన్లు చెబుతూనే పరిశోధనల్లో నిమగ్నమయ్యారు. ఆపై కలకత్తాలో అధ్యాపకుడిగా చేరిన ఆయన ఖగోళ భౌతిక శాస్త్రంపై పట్టు సాధించారు. సూర్యకాంతి గాజు పట్టకం ద్వారా ప్రసరించినప్పుడు ఏర్పడే వర్ణపటం (Spectrum) ఎందుకు ఏర్పడుతుందో చెబుతూ అయనీకరణ సూత్రాన్ని ప్రతిపాదించారు. దీని వల్ల సూర్యుని ఉష్ణోగ్రతలు, సౌష్టవం, సంయోజనం లాంటి ధర్మాలను విశ్లేషించారు. ఫెలో ఆఫ్‌ రాయల్‌ సొసైటీ (లండన్‌) గా ఎన్నికయ్యారు. అలహాబాదు యూనివర్శిటీలో ఫిజిక్స్‌ ప్రొఫెసర్‌గా వర్ణపట విజ్ఞానం (Spectroscopy), అయనావరణం (Ionosphere) పై పరిశోధనలు చేశారు. సూర్యకిరణాల బరువును, వత్తిడిని కనిపెట్టే పరికరాన్ని రూపొందించారు. ఇంకా పురాతన శిలలు, సూర్యుని నుంచి వెలువడే రేడియో తరంగాలు, రేడియో ధార్మికతలపై కూడా పరిశోధనలు చేశారు. కలకత్తా విశ్వవిద్యాలయంలో న్యూక్లియర్‌ ఫిజిక్స్‌ విభాగాన్ని ప్రారంభించారు. సాహా ఇన్‌స్టిట్యూట్‌ ఆఫ్‌ న్యూక్లియర్‌ ఫిజిక్స్‌ను 1948లో కలకత్తాలో స్థాపించారు. దేశంలో పరమాణు కణాల త్వరణాన్ని పెంచే తొలి యాక్సిలరేటర్‌ ఆయన పర్యవేక్షణలోనే నిర్మితమైంది. సైన్స్‌ అండ్‌ కల్చర్‌ పత్రికను నడిపారు. ఆయన రాసిన 'ఎ ట్రిటైజ్‌ ఆన్‌ హీట్‌' ఓ ప్రామాణిక పాఠ్యగ్రంథం.
1923 లో సాహా అలహాబాదు విశ్వవిద్యాలయంలో ఆచార్యుడయ్యాడు. 1927 లో రాయల్ సొసైటీలో సభ్యత్వం లభించింది. 1938 లో కలకత్తా విశ్వవిద్యాలయానికి వెళ్ళాడు. అక్కడ కలకత్తా ఇన్‌స్టిట్యూట్ ఆఫ్ న్యూక్లియర్ ఫిజిక్స్ ను నెలకొల్పి దానికి గౌరవాధ్యక్షుడిగా ఉన్నాడు.
ఇతర లింకులు
వర్గం:భారతీయులు వర్గం:ప్రపంచ ప్రసిద్ధులు వర్గం:1893 జననాలు వర్గం:1956 మరణాలు వర్గం:ఖగోళ శాస్త్రవేత్తలు వర్గం:భౌతిక శాస్త్రవేత్తలు వర్గం:భారతీయ భౌతిక శాస్త్రవేత్తలు
చేగొండి చంద్రశేఖర్
చేగొండి చంద్రశేఖర్ తెలంగాణా ప్రాంతానికి చెందిన తెలుగు సినీ, నాటక నటుడు, సామాజిక కార్యకర్త చేగో గా సుపరితుడు .తెలంగాణ నాటక కళాకారుడు మరియు సామాజిక కార్యకర్త.ఇతను నటుడిగా వేసిన నాటకాల్లో రాజగృహ ప్రవేశం,యజ్ఞం,తెగారం నాటకం మరియు సురవరం ప్రతాపరెడ్డి ప్రసిద్ధి పొందినవి.తెలంగాణ ఉద్యమంలో చురుకుగా పాల్గొని, ప్రముఖ ఉద్యమకారుడిగా పేరు పొందాడు. సినీరంగంలోనూ దర్శకత్వ శాఖలో,నటుడిగా కృషి చేస్తున్నాడు.జిందగీ ఇమేజెస్ అనే సమూహం ద్వారా మద్యపాన వ్యతిరేకప్రచారాన్ని విస్తృతంగా ప్రజల్లోకి తీసుకెళుతున్నాడు.
మూలాలు
వర్గం:తెలుగు సినిమా నటులు
నరసాపురం రైల్వే స్టేషను
నరసాపురం రైల్వే స్టేషను, భారత దేశము యొక్క ఆంధ్ర ప్రదేశ్ రాష్ట్రంలో ఉన్న పశ్చిమ గోదావరి జిల్లాలో ఏలూరులో పనిచేస్తుంది. ఇది భీమవరం-నరసాపురం బ్రాంచ్ లైన్ పై ఉన్న ఒక టెర్మినల్ స్టేషను, దక్షిణ మధ్య రైల్వే మండలం విజయవాడ రైల్వే డివిజను కింద నిర్వహించబడుతుంది..
వర్గీకరణ
ఇది విజయవాడ డివిజను లోని ఒక బి వర్గం స్టేషనుగా వర్గీకరించబడింది. ఇది దేశంలో 1424వ రద్దీగా ఉండే స్టేషను.
మూసలు, వర్గాలు
వర్గం:పశ్చిమ గోదావరి జిల్లా రైల్వే స్టేషన్లు వర్గం:విజయవాడ రైల్వే డివిజను స్టేషన్లు వర్గం:దక్షిణ మధ్య రైల్వే జోన్ వర్గం:దక్షిణ మధ్య రైల్వే స్టేషన్లు
మాడుగుల నాగఫణి శర్మ
మాడుగుల నాగఫణి శర్మ అనంతపురం జిల్లా తాడిపత్రి తాలూకా, పుట్లూరు మండలంలోని కడవకొల్లు గ్రామంలో 1959 జూన్‌ 8న జన్మించారు. వీరి తల్లిదండ్రులు నాగభూషణశర్మ, సుశీలమ్మ. జన్మస్థలంలోనే పదో తరగతి పూర్తి చేసి 'సాహిత్య శిరోమణి' పట్టా కోసం తిరుపతి వెళ్ళారు. అశేష భక్తులు గోవిందా గోవిందా అంటూ నిత్యం నడుచుకొంటూ వెళ్లే కపిల తీర్థం వీధిలో ప్రశాంత వాతావరణంలో ఉన్న ప్రాచ్య కళాశాల ఆయనలోని అక్షర దీప్తిని జాగృతం చేసింది. అక్కడే వెలుగులు ప్రసరించడం మొదలైనా, అవి ప్రపంచాన్ని తాకడం మాత్రం ఆంధ్ర విశ్వ విద్యాలయం పి.ఓ.ఎల్‌. చదివే సమయంలోనే. తర్వాత మైసూరు విశ్వవిద్యాలయం నుంచి ఎం.ఏ., కొత్త ఢిల్లీ రాష్ట్రీయ సంస్కృత సంస్థాన్‌ నుంచి 'శిక్షాశాస్త్రి', తిరుపతి రాష్ట్రీయ విద్యా పీఠం నుంచి పి.హెచ్‌.డి. పట్టా పొందిన మాడుగుల జీవిక కోసం 1985-90 మధ్య కాలంలో కడప రామకృష్ణ జూనియర్‌ కళాశాలలో సంస్కృతోపన్యాసకుడిగా, 90-92 మధ్య కాలంలో తిరుమల తిరుపతి దేవస్థానం ధర్మ ప్రచార పరిషత్తు అడిషనల్‌ కార్యదర్శిగా పనిచేశారు.
భారత మాజీ ప్రధానులు పి.వి. నరసింహారావు, అటల్‌ బిహారీ వాజ్‌పేయి, మాజీ రాష్ట్రపతి శంకర్‌దయాళ్‌ శర్మ వంటి వారి సమక్షంలో అవధానులు నిర్వహించి 'సెహభాష్‌' అనిపించుకొన్న మాడుగుల నాగఫణిశర్మ ''అవధాన సహస్రఫణి, బృహత్‌ ద్వి సహస్రావధాని, శతావధాని సమ్రాట్‌, శతావధాన చూడామణి, కళాసాహిత్య కల్పద్రుమ, వంటి అనేక బిరుదులు పొందారు. పలుచోట్ల కనకాభిషేకాలు, స్వర్ణశారదా ముద్రిక, ముత్యాలజల్లు, ఆందోళికా భోగం, స్వర్ణ కంకణం, గండపెండేరం వంటివి పొందారు.''
మూలాలు
వర్గం:1959 జననాలు వర్గం:అవధానులు వర్గం:తెలుగు కవులు వర్గం:జీవిస్తున్న ప్రజలు వర్గం:అనంతపురం జిల్లా కవులు వర్గం:అనంతపురం జిల్లా అవధానులు వర్గం:అనంతపురం జిల్లా ఉపాధ్యాయులు వర్గం:ఆంధ్రప్రదేశ్ అధికార భాషా సంఘ అధ్యక్షులు
సాత్నా
సాత్నా మధ్యప్రదేశ్ రాష్ట్రం, సత్నా జిల్లా లోని నగరం, ఈ జిల్లాకు ముఖ్యపట్టణం. సత్నా జిల్లా బగేల్‌ఖండ్ ప్రాంతంలో భాగం. దీనిలో ఎక్కువ భాగం రీవా పాలనలో ఉండేది. సత్నాలో కొంత భాగాన్ని భూస్వామ్య ప్రభువులు పాలించారు, వారి రాజ్యాలను బ్రిటిష్ రాజ్ కింద ఉంచారు.
పట్టణం పేరు సత్నా నది మీదుగా వచ్చింది. ఇది పన్నా జిల్లాలోని సారంగ్పూర్ గ్రామానికి సమీపంలో ఉన్న సారంగ్ ఆశ్రమం (సుతీక్ష్ణ ఆశ్రమం) వద్ద ఉద్భవించింది. గతంలో, సత్నా రైల్వే స్టేషను, రఘురాజ్ నగర్ అనే పట్టణానికి చెందినదిగా ఉండేది. క్రమంగా ఈ స్టేషను పేరే పట్టణానికి కూడా వచ్చింది.
1872 లో బ్రిటిష్ వారు సత్నాలో బగేల్‌ఖండ్ ఏజెన్సీని స్థాపించారు దీన్ని 1931 లో రద్దు చేసారు. కల్నల్. DWK బార్ 1882–88 సంవత్సరాలలో సత్నాను అభివృద్ధి చేయడానికి ప్రణాళికలను సిద్ధం చేశాడు. సర్ డోనాల్డ్ రాబర్ట్‌సన్ 1888–94లో ఆ ప్రణాళికల ప్రకారం రోడ్లు, ఇతర సౌకర్యాల నిర్మాణాలు కావించాడు.
భౌగోళికం
thumb| పరస్మణీయ కొండలు|270x270px సత్నా 24.34°N, 80.49°W వద్ద, సముద్ర మట్టం నుండి 315 మీటర్ల ఎత్తున ఉంది..
జనాభా
2011 భారత జనాభా లెక్కల ప్రకారం, సత్నా మొత్తం జనాభా 2,80,222, వీరిలో 1,47,874 మంది పురుషులు, 1,32,348 మంది మహిళలు ఉన్నారు. ఆరేళ్ళ లోపు పిల్లలు 32,774. సత్నాలో మొత్తం అక్షరాస్యుల సంఖ్య 209,825, ఇది జనాభాలో 74.9%, పురుషుల అక్షరాస్యత 79.5%, స్త్రీల అక్షరాస్యత 69.7%. సత్నాలో ఏడేళ్ళపైబడినవారిలో అక్షరాస్యత 84.8%. అందులో పురుషుల అక్షరాస్యత 90.1%, స్త్రీల అక్షరాస్యత 78.9%. షెడ్యూల్డ్ కులాల జనాభా 38,978, షెడ్యూల్డ్ తెగల జనాభా 9,381. 2011 లో సత్నాలో 54,699 గృహాలున్నాయి.
ఖైబర్ కనుమ
ఖైబర్ పాస్ (ఎత్తు: 1070 m) అన్నది ఆఫ్ఘనిస్తాన్, పాకిస్తాన్ల నడుమ స్పిన్ ఘర్ పర్వతాల వాయువ్య ప్రదేశంలో ఏర్పడిన పర్వత మార్గం. ప్రాచీన సిల్క్ రోడ్డులో అత్యంత ప్రధానమైన భాగం, ప్రపంచంలోకెల్లా అత్యంత ప్రాచీనమైన మార్గాల్లో ఒకటిగా పేరొందింది. చరిత్ర పొడవునా మధ్య ఆసియా, భారత ఉపఖండాల నడుమ అత్యంత ముఖ్యమైన వాణిజ్య మార్గం, వ్యూహాత్మకమైన సైనిక స్థానం. పాకిస్తాన్లోని లాండి కోటాల్ నుంచి ఈమార్గం దాదాపు 5 కిలోమీటర్ల పొడవు ఉంది. ఖైబర్ పాస్ ఆసియన్ హైవే 1లో భాగం. ఖైబర్ అన్న హిబ్రూ పదానికి కోట అని అర్థం.
సాత్నా
ఆర్థిక వ్యవస్థ
సత్నా భారతదేశంలోని సున్నపురాయి విరివిగా దొరికే ప్రాంతంలో ఉంది. ఫలితంగా, భారతదేశపు మొత్తం సిమెంటు ఉత్పత్తిలో 8% –9% వరకు ఇక్కడి నుండే వస్తుంది. ఈ ప్రాంతంలో డోలమైట్, సున్నపురాయి పుష్కలంగా లభిస్తాయి. సత్నా నగరంలో పది సిమెంట్ కర్మాగారాలు దేశంలోని ఇతర ప్రాంతాలకు సిమెంటును ఎగుమతి చేస్తున్నాయి. సత్నాలోని విద్యుత్తు కేబుళ్ళ తయారీ కంపెనీ యూనివర్సల్ కేబుల్స్, దేశంలోని మార్గదర్శకులలో ఒకటి. సత్నా నగరాన్ని బగేల్‌ఖండ్ ప్రాంతపు వాణిజ్య రాజధానిగా పిలుస్తారు. దేశంలోని ప్రఖ్యాత పారిశ్రామిక సంస్థలు నెలకొల్పిన అనేక కొత్త పరిశ్రమల కారణంగా ఈ నగరం మధ్యప్రదేశ్ లో ఉజ్వలమైన భవిష్యత్తున్న నగరాలలో ఒకటయింది. ఈ నగరం ఆర్థిక సరళీకరణ అనంతర కాలంలో (1993 తరువాత) చురునైన వృద్ధిని సాధించింది. నగరం ఎదుర్కొంటున్న ప్రధాన సమస్యలలో, సరిపోని విద్యుత్, రహదారి పరిస్థితులు, సిమెంట్ కర్మాగారాలనుండి వెలువడే వ్యర్ధాల వలన ఏర్పడిన వాయు కాలుష్యం ముఖ్యమైనవి. సత్నాను భారతదేశ సిమెంట్ నగరంగా పిలుస్తారు.
ఖైబర్ కనుమ
చరిత్ర
ఈ ప్రాంతంలోని ప్రఖ్యాతమైన దండయాత్రలు ప్రధానంగా ఖైబర్ పాస్ గుండానే సాగాయి, వాటిలో డారియస్, అలెగ్జాండర్, ఛెంఘిజ్ ఖాన్, దువా, ఖుత్లుగ్ ఖ్వాజా, కెబెక్ వంటి మొఘలులు చేసిన దండయాత్రలు ఉన్నాయి. ప్రాచీన భారతదేశంపై జరిగిన ముస్లిం దండయాత్రల్లో ప్రధానంగా ఖైబర్ పాస్ మీదనుంచే సాగాయి, వారిలో ప్రఖ్యాత దండయాత్రికుల్లో మహమ్మద్ ఘజనీ, ఆఫ్ఘాన్ మహమ్మద్ ఘోరీ, టర్కిక్-మంగోలులు ఉన్నారు.
సాత్నా
శీతోష్ణస్థితి
సట్నాలో తేమతో కూడిన ఉపఉష్ణమండల శీతోష్ణస్థితి ( కొప్పెన్ క్లైమేట్ వర్గీకరణ Cwa ) ఉంటుంది. వేడి వేసవి, కొంతవరకు చల్లటి రుతుపవనాలు, చల్లని శీతాకాలాలు ఉంటాయి. జూన్ నుండి సెప్టెంబరు వరకు ఉండే వర్షాకాలంలో భారీ వర్షాలు కురుస్తాయి.
ఖైబర్ కనుమ
చరిత్ర
తుదకు 1834లో రంజిత్ సింగ్ నాయకత్వంలో సిక్ఖులు ఖైబర్ పాస్ ను స్వాధీనపరుచుకున్నారు, అయితే వజీర్ అక్బర్ ఖాన్ బలగాలు వారిని ఓడించి 1837లో మళ్ళీ ఖైబర్ పాస్ ను ఆక్రమించాయి. ఖైబర్ పాస్ రక్షణ బాధ్యతలు సంవత్సరాలుగా వహించిన సిక్ఖు సైన్యాధ్యక్షుడు హరి సింగ్ నల్వా ఆఫ్ఘనిస్తాన్లో ఎన్నాళ్ళ పాటో ఇంటింటి పేరుగా నిలిచింది.
సాత్నా
రోడ్లు
సత్నా నుండి మధ్యప్రదేశ్ లోని వివిధ నగరాలకు, ఉత్తర ప్రదేశ్ లోని కొన్ని నగరాలకూ బస్సు సర్వీసులు ఉన్నాయి. ఈ నగరం రాష్ట్ర రహదారులు, జాతీయ రహదారి ద్వారా చక్కగా అనుసంధానించబడి ఉంది. సాత్నా జాతీయ రహదారి-7 పై ఉంది. జాతీయ రహదారి -75 సాత్నా నడిబొడ్డు నుండి వెళుతుంది. ఇది నగరాన్ని, ఉత్తర మధ్య ప్రదేశ్ లోని ఇతర ముఖ్యమైన నగరాలు పన్నా, రేవా నగరాలకు కలుపుతుంది.
ఖైబర్ కనుమ
మూలాలు
వర్గం:పర్వత మార్గాలు వర్గం:పర్వత కనుమలు
సాత్నా
వెలుపలి లంకెలు
వర్గం:Coordinates on Wikidata వర్గం:మధ్య ప్రదేశ్ నగరాలు పట్టణాలు వర్గం:సాత్నా జిల్లా
ముద్ర
ముద్ర, అనగా హిందూ మతంలో, బౌద్ధ మతంలో చేతులతో, వేళ్ళతో చేసే సంజ్ఞలు లేదా గుర్తులు. వీటిని కార్యాల్లోనూ, నృత్య రూపకాల్లోనూ, శిల్పకళ, చిత్రకళల్లోనూ గమనించవచ్చు. ముఖ్యంగా నాట్యాల్లో ప్రదర్శించే ముద్రలు అసంఖ్యాకంగా ఉన్నాయి. ఇవి చాలా సంక్లిష్టంగా, గూఢార్థాలను కలిగి ఉంటాయి. భారతీయ శాస్త్రీయ నాట్యంలో ప్రదర్శించే హస్త ముద్రల్లో సుమారు 500 రకాలైన అర్థాలను వ్యక్తపరచవచ్చని ఒక అంచనా. వీటిని ప్రదర్శించడానికి కేవలం హస్తాలనే కాక, ముంజేతులు, భుజాలను కూడా వాడతారు. శిల్పాల్లో కనిపించే ముద్రలు వీటితో పోలిస్తే తక్కువ సంఖ్యలో ఉంటాయి.
భాషా విశేషాలు
తెలుగు భాషలో ముద్ర పదానికి వివిధ ప్రయోగాలున్నాయి. ముద్ర [ mudra ] mudra. సంస్కృతం n. A seal: a seal ring, or signet. The stamp, print, or impression of a seal. A distinguishing mark impressed or burned upon a man or beast. Coinage. మునుపటి ముద్ర రూపాయి a rupee of the old coinage. Gesticulation, attitude. మౌనముద్ర the seal of silence, i.e., silence. నిద్రాముద్ర the seal of sleep, i.e., sound sleep. జ్ఞానముద్ర a particular position of the fingers used in religious ceremonies. ముద్రలు marks impressed upon sand or clay placed on heaps of grain, the permanent marks made on the shoulders representing the insignia of Vishnu which are the shell and the wheel, &c. వాడు ముద్రాధారణము చేసికొనినాడు he received the seals, i.e., his shoulders were sealed with the shell and wheel of Vishṇu. మధ్యులు గోపిముద్రలు వేసికొందురు they wear patches of brown clay. వానికి శునక ముద్ర వేసినారు they stamped him with the figure of a dog. ముద్రకర్త mudra-karta. n. An apparitor, the lowest local officer attached to a Guru or priest, ఆయా స్థలములలో గురువు యొక్క తాబేదారుగా నుండేవాడు. ముద్రకోల mudra-kōla. n. A stamp to mark or seal with. The insignia of Vishnu, being the shell and wheel made in copper. ముద్ర వేయు సాధనము, ముద్రధారణము చేయు సుదర్శన పాంచజన్యములు. ముద్రగడ mudra-gaḍa. n. A sceptre, a royal staff. "తన ముద్రగడ వేరు తలగ బట్టించి." Pal. 450. A wooden stamp. ముద్ర గరిటె mudra-gariṭe. n. A ladle shaped mace or large spoon borne in state before a person in authority, దేశాయీలు మొదలైనవారి ముందర బిరుదుగా తీసికొనిపోవు గంటలు గల యిత్తడి గరిటె. ముద్రణము mudraṇamu. n. Setting one's seal to. ముద్రించుట. Dooming, giving a decision, సిద్ధాంత ప్రతిపాదనము. "కనకాద్రి ముద్రణ గ్రంథకర్త." A. ii. 45. టీ మేరుపు నందును తన ముద్ర చెల్లించువాడు. ముద్ర తీసివేయు mudra-tīsi-vēyu. v. a. To unseal. ముద్రాధారణము mudrā-dhāra-ṇamu. n. Sealing, i.e., the act of impressing the shell and wheel of Vishnu on either shoulder. చక్రంకనము చేసికొనుట. ముద్రపలక mudra-palaka. n. A wooden stamp for sealing a heap of corn. ధాన్యరాశిమీద ముద్ర వేసేపలక. ముద్రమనిషి mudra-manishi. n. A sealer, i.e., a bailiff who seals heaps of corn. అంబారములకు ముద్ర వేయు బంట్రౌతు. ముద్రవేయు mudra-vēyu. v. a. To seal. ఈ బోగము వాండ్లు ఆగుడికి ముద్ర వేయబడినారు these dancing girls are dedicated to that temple. ముద్రాంకితము mudr-ānkitamu. adj. Sealed, marked with a seal. ముద్ర వేయబడిన. ముద్రాంకితుడు mudr-āankituḍu. adj. One who is impressed with shoulder. సమాశ్రయణము. చేసికొన్నవాడు. ముద్రాక్షరశాల mudr-āksharu-ṣāla. n. A press or printing office. అచ్చుయిల్లు, అచ్చుకూటము. ముద్రించు mudrinṭsu. v. a. To seal. ముద్రవేయు, అచ్చువేయు. "మృషావాదింజేయుదు ననుతలంపు ముద్రించి." HN. v. 176. ముద్రిక mudrika. n. A seal ring, శిఖా ఉంగరము. ముద్రితము mudritamu. adj. Sealed, marked, stamped, closed. ముద్ర వేయబడిన, మూసికొనిన, ముకుళితమైన.
వెలుపలి లంకెలు
వర్గం:ముద్రలు
ఎ.వి.ఎస్.నటించిన చిత్రాల జాబితా
ఎ.వి.ఎస్. నటించిన మొత్తం చిత్రాల జాబితా :
మూలాలు
వర్గం:సినిమా జాబితాలు
బులంద్‌షహర్ లోక్‌సభ నియోజకవర్గం
బులంద్‌షహర్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఉత్తర ప్రదేశ్ రాష్ట్రంలోని 80 పార్లమెంటరీ నియోజకవర్గాలలో ఒకటి.
మూలాలు
వర్గం:ఉత్తరప్రదేశ్ లోక్‌సభ నియోజకవర్గాలు
మాచవరపు ఆదినారాయణ
thumb|మాచవరపు ఆదినారాయణ మాచవరపు ఆదినారాయణ తెలుగు యాత్రికుడు, యాత్రా రచయిత.
జీవిత విషయాలు
డాక్టర్ మాచవరపు ఆదినారాయణ ప్రకాశం జిల్లా అమ్మనబ్రోలు సమీపంలోని చవటపాలెం గ్రామ నివాసి. ఒంగోలు సీఎస్ఆర్ శర్మా కాలేజీలో డిగ్రీ పూర్తి చేసిన ఆదినారాయణ, ఆ తర్వాత విశాఖపట్నంలోని ఆంధ్ర విశ్వవిద్యాలయం ఫైన్ ఆర్ట్స్ విభాగంలో పనిచేసి రిటైర్ అయ్యారు. ఆదినారాయణ స్వయంగా శిల్పి. అలాగే చిత్రకారుడు కూడా. కొండలు, పర్వతాలు అధిరోహించటం, వాగులు, వంకలు, లోయల్లో ప్రయాణించడం, గ్రామీణ జీవితంలో లీనం కావడం ఆయన ప్రయాణాలలో నేర్చుకున్న అంశాలు. ఇప్పటి వరకు 7 ఖండాలలోని 30 పైగా దేశాలలో ఆయన పాద యాత్రలు చేశారు. ఈ క్రమంలో 30 వేల కిలో మీటర్లకు పైగా నడిచారు. ఆయన నడిచినంతమేర ఆయా ప్రాంత భౌగోళిక విషయాలు, కళ, మతం, సారస్వతం, ఆహారం, ఆహార్యం, మానవ సంబంధాలు, కుటుంబ సంబంధాలు, కుటుంబ జీవిత నిర్మాణం, జీవన శైలి, విరామ సమయాల కాలక్షేపాలను పరిశీలిస్తారు. తన పరిశీలనలోకి వచ్చిన అంశాలను అక్షరీకరించి పుస్తకాలు రాస్తారు.
తొలి యాత్ర
ఆదినారాయణ 26 ఏళ్ల కిందటే తన తొలియాత్రకు శ్రీకారం చుట్టారు. 1990లో హిమాలయ గ్రామసీమల్లో 20 రోజులపాటు 300 కిలోమీటర్ల పర్యటనతో పాదయాత్రికుడిగా ప్రస్థానం ప్రారంభించారు. అలా వివిధ సందర్భాలలో ఈ దేశంలోని వివిధ రాష్ట్రాలలో 23 వేల కిలోమీటర్లు తిరిగారు. అప్పటికి ఆయనకి 35 ఏళ్లు. ఆంధ్ర యూనివర్సిటీలో ప్రొఫెసర్‌గా పనిచేస్తుండటంతో ఆర్థికంగా ఎటువంటి సమస్యలూ ఆయనకు ఎదురుకాలేదు. ఈ దేశంలోని ముఖ్యమైన ప్రాంతాలన్నీ చుట్టేశాక, ఆయనకి ప్రపంచయాత్ర చేయాలనిపించింది.
మూలాలు
వర్గం:యాత్రికులు వర్గం:యాత్రా చరిత్ర రచయితలు వర్గం:తెలుగు యాత్రికులు
తెలంగాణ ఆనకట్టలు, జలాశయాలు
తెలంగాణ రాష్ట్రం ఆనకట్టలు, రిజర్వాయర్లు, సరస్సులు, కాలువలు, ట్యాంకులకు నిలయంగా పిలువబడుతుంది. దక్షిణ భారతదేశంలోని ఇతర రాష్ట్రాల కంటే డ్యాములు, రిజర్వాయర్లు, సరస్సులు, ట్యాంకులు, కాలువలు తెలంగాణలోనే ఎక్కువగా ఉన్నాయి.
మూలాలు
వర్గం:తెలంగాణ వర్గం:తెలంగాణ జలాశయాలు వర్గం:జలాశయాలు వర్గం:ఆనకట్టలు
అట్లూరి (అయోమయనివృత్తి)
అట్లూరి తెలుగువారిలో కొందరి ఇంటిపేరు.
క్రాంతికార్
క్రాంతికార్, ప్రముఖ ఇంద్రజాలికుడు, హేతువాది. ఖమ్మం నివాసి. లోకాయత చార్వాక పత్రిక సంపాదకుడు. ఇతను గతంలో నక్సలైట్ ఉద్యమంలో పనిచేసి జైలుకి వెళ్ళారు. ఇతను జైలు నుండి విడుదల అయిన తరువాత హేతువాద ఉద్యమంలో చేరారు. దిగంబర కవులతో ఖమ్మంలో సంచలనాత్మక సభ నిర్వహించిన క్రాంతికార్‌ డాక్టర్‌ హరీష్‌, సహకారంతో ఖమ్మంలో విరసం ప్రథమ మహాసభలు నిర్వహించారు. అద్భుతమైన గారడీ ప్రదర్శనలతో బాబాల మహత్యాలన్నీ తనూ చేస్తాడు.
మూలాలు
వర్గం:ఇంద్రజాలికులు వర్గం:ఖమ్మం జిల్లా హేతువాదులు వర్గం:నాస్తికులు వర్గం:ఖమ్మం జిల్లా నక్సలైట్లు వర్గం:ఖమ్మం జిల్లా విప్లవ రచయితల సంఘ సభ్యులు
స్వదేశీ జాగరణ్ మంచ్
స్వదేశీ జాగరన్ మంచ్ ఒక భారతీయ సాంస్కృతిక సంస్థ. ఇది జాతీయ భావాలతో కూడిన ఆర్థిక సమస్యలతో వ్యవహరించే రాష్ట్రీయ స్వయంసేవక్ సంఘ్ అనుబంధ సంస్థ.
స్థాపన
alt=Thengadijee.jpg|thumb|స్వదేశీ జాగరణ్ మంచ్ స్థాపకుడు   [[దత్తోపంత్ ఠెన్గడీ ]] దీనిని 1991 లో దత్తోపంత్ ఠెన్గడీ స్థాపించారు. ఈ సంస్థ కన్వీనర్ CA. R. సుదర్శన్. దీని సహ కన్వీనర్ అశ్వని మహాజన్. ఇది విదేశీ పెట్టుబడులను తీవ్రంగా వ్యతిరేకిస్తుంది.
మూలాలు
వర్గం:సంఘ్ పరివార్ వర్గం:రాష్ట్రీయ స్వయంసేవక్ సంఘ్ వర్గం:సంస్థలు
నిజామాబాదు ప్రభుత్వ ఆసుపత్రి
నిజామాబాదు ప్రభుత్వ ఆసుపత్రి తెలంగాణలోని నిజామాబాదులో ఉన్న ప్రభుత్వ ఆసుపత్రి. ఈ ఆసుపత్రికి తెలంగాణ ప్రభుత్వం నిధులు సమకూరుస్తుంది. రాష్ట్రంలోని అతిపెద్ద ఆసుపత్రులలో ఇది ఒకటి.
చరిత్ర
ప్రస్తుతం నిజామాబాదు ప్రభుత్వ వైద్య కళాశాల ఉన్న ప్రదేశంలో 1995లో ఈ నిజామాబాదు ప్రభుత్వ ఆసుపత్రి ప్రారంభించబడింది. 2010 సంవత్సరంలో, నిజామాబాదు నగరంలో వైద్య కళాశాలని ప్రారంభించాలని భారత వైద్య మండలి నుండి నోటీసు వచ్చిన తరువాత, ఖలీల్వాడి మైదానంలో కొత్త ప్రభుత్వ ఆసుపత్రి భవనం నిర్మాణం ప్రారంభమైంది, దీనికోసం ఖలీల్వాడి మైదానంలో కొత్తగా నిర్మించిన 3.5 కోట్ల రూపాయలతో నిర్మించిన స్టేడియం కూల్చివేయాల్సి వచ్చింది. కొత్త ఆసుపత్రి భవనాల నిర్మాణంకోసం భూమిని కూడా కేటాయించగా, 2012లో 8 అంతస్తుల భవనం పూర్తయింది. 2012 చివరి నాటికి, పాత ప్రభుత్వ ఆసుపత్రిని కొత్తగా నిర్మించిన భవనానికి మార్చగా, పాత ఆసుపత్రి ప్రాంగణాన్ని కొత్త వైద్య కళాశాల కోసం రాష్ట్ర, కేంద్ర ప్రభుత్వాలు పునరుద్ధరించాయి. మెడికల్ కౌన్సిల్ ఆఫ్ ఇండియా (ఎంసిఐ) నుండి ఆమోదం పొందిన తరువాత 2013లో ఆసుపత్రి ప్రారంభమవ్వగా, కళాశాల విద్యా సంవత్సరం కూడా ప్రారంభించింది.
మౌలిక సదుపాయాలు
ప్రభుత్వ ఆసుపత్రిలో సీటీ స్కాన్‌ (2.14 కోట్ల రూపాయలు) ఐ పాకో మిషన్‌ (30 లక్షల రూపాయలు), ఎక్స్‌రే యూనిట్లు (7 లక్షల రూపాయలు), మానసిక రోగుల చికిత్సా విభాగాలను రోడ్లు, భవనాల శాఖ మంత్రి వేముల ప్రశాంత్‌రెడ్డి ప్రారంభించాడు. ఈ కార్యక్రమంలో నిజామాబాదు అర్బన్‌ ఎమ్మెల్యే బిగాల గణేశ్‌గుప్తా, జడ్పీ చైర్మన్‌ దాదన్నగారి విఠల్‌రావు, కలెక్టర్‌ రాజీవ్‌గాంధీ హన్మంతు, నగర మేయర్‌ దండు నీతూకిరణ్‌, నుడా చైర్మన్‌ ప్రభాకర్‌రెడ్డి, ఉమెన్స్‌ ఫైనాన్స్‌ కార్పొరేషన్‌ చైర్‌పర్సన్‌ ఆకుల లలిత తదితరులు పాల్గొన్నారు.
మూలాలు
వర్గం:నిజామాబాదు జిల్లా వర్గం:తెలంగాణ ఆసుపత్రులు
ది గ్రేటెస్ట్ షో ఆన్ ద ఎర్త్
'ది గ్రేటెస్ట్ షో ఆన్ ఎర్త్' సిసిల్ బి.డి మిల్లీ స్వీయదర్శకత్వంలో నిర్మించి 1952లో పారామౌంట్ పిక్చర్స్ ద్వారా విడుదల చేసిన టెక్నికలర్‌ అమెరికన్ చలనచిత్రం. రింగ్లింగ్ బ్రదర్స్ అండ్ బార్నమ్ & బెయిలీ సర్కస్ కంపెనీకి చెందిన 1400 మంది సర్కస్ కళాకారులను, వందలాది జంతువులను, 60 రైల్‌రోడ్ కార్ల సర్కస్ సామాగ్రి, టెంట్లు వగైరా ఈ సినిమాలో వాడుకున్నారు.
కథ
నిజానికి 'ది గ్రేట్ షో ఆన్ ఎర్త్' చిత్రం కథ ఒక సర్కస్ కంపెనీ యజమాని గురించి! ఆ యజమానికి సర్కస్‌కు మించింది మరొకటిలేదు. దీనికోసం అతను మనుషులు, వారి ప్రాణాలను సైతం పరిగణనలోకి తీసుకోడు. ఇక అతని గర్ల్ ఫ్రెండ్ కూడా సర్కస్‌లో ఒక ఫ్లయింగ్ ఆర్టిస్టుగా పనిచేస్తుంటుంది. సర్కస్‌లో ఉండే విదూషకుడు (జోకర్) ఒక హత్య కేసులో నిందితుడు కావటంతో పోలీసులు అతన్ని వెంటాడుతుంటారు. అదే సర్కస్ కంపెనీలో పనిచేస్తూ ఏనుగులకు ట్రైనింగ్ ఇచ్చే పాత్ర మరొకటి. అతన్ని ప్రేమించనంటూ పంతం పట్టే మరో సర్కస్ కళాకారిణి. మొత్తం మీద సర్కస్ డేరా క్రింద మనుషుల మధ్య జరిగే నాటకం అంతా ఈ చిత్రంలో కథారూపంలో మనకు దర్శనం ఇస్తుంది. కథలో భాగంగా ఒక సర్కస్ కంపెనీ జీవితం ఎలా ఉంటుందో ఈ సినిమాలో చూడవచ్చు. సర్కస్ కంపెనీ ఒకచోట నుంచి మరొక చోటికి మారటానికి జరిగే ప్రయత్నం, సర్కస్ జంతువులను, సామగ్రిని రైళ్లలో తరలించటం, కొత్త ప్రదేశానికి చేరి అక్కడ మళ్లీ టెంటు వేయటం, షోను ప్రారంభించటం.. ఇదంతా కథలో భాగంగా చూపిస్తారు. చిత్రం చివరలో ఆ సర్కస్ ట్రెయిన్ ఒక ప్రమాదానికి గురై చాలా వస్తువులు, జంతువులు నశించిపోయినా, మళ్లీ మరునాటి ఆటకు అందరూ సిద్ధం కావటం ఈ చిత్రంలోని పాజిటివ్ దృక్పథానికి నిదర్శనం. ఏం జరిగినా జీవితం ఆగకుండా కొనసాగుతుంది (ది షో మస్ట్ గో ఆన్) అనే సందేశాన్ని ఈ చిత్రం ఇస్తుంది.
నటీనటులు
ఈ సినిమాలో సుమారు 85 రింగ్లింగ్ బ్రదర్స్ అండ్ బార్నమ్ & బెయిలీ సర్కస్ మాంటేజ్ దృశ్యాలున్నాయి. అందులో నిజమైన సర్కస్ కళాకారులు కనిపిస్తారు. జాన్ రింగ్లింగ్ నార్త్ ఆ సర్కస్ యజమాని అదే పాత్రలో కనిపిస్తాడు.
పురస్కారాలు
25 అకాడమీ పురస్కారాలకు ఈ చిత్రం ఐదు విభాగాలలో నామినేట్ కాగా రెండింటిని గెలుచుకుంది.
ప్రభావాలు
ఈ సినిమా ప్రభావంతో అనేక సినిమాలు, టెలివిజన్ సీరియళ్ళు రూపొందించ బడ్డాయి. ఇదే పేరుతో 30 ఎపిసోడ్ల టి.వి.సీరీస్ 1963-64లో ఎబిసి ఛానల్‌లో ప్రదర్శింబడింది. 1989లో దూరదర్శన్‌లో సర్కస్ అనే పేరుతో ఒక హిందీ సీరియల్ ప్రసారమయ్యింది. అజీజ్ మీర్జా, కుందన్ షా ల దర్శకత్వంలో వెలువడిన ఈ 19 ఎపిసోడ్ల సీరియల్‌లో షారుఖ్ ఖాన్, మకరంద్ దేశ్‌పాండే, అశుతోష్ గోవారికర్, నీరజ్ వోరా, రేణుకా సహాని మొదలైన నటీనటులున్నారు. ప్రముఖ సినీ దర్శకుడు స్టీవెన్ స్పీల్‌బెర్గ్‌పై ఈ సినిమా ప్రభావం చాలా ఉంది. అతడు దర్శకత్వం వహించిన వార్ ఆఫ్ ది వరల్డ్ (2005), సూపర్ 8 (2011), ది ఫేబుల్ మాన్స్ (2022) చిత్రాలలో కొన్ని సన్నివేశాలకు ఈ సినిమాయే ప్రేరణ.
బయటి లింకులు
వర్గం:అమెరికన్ చలనచిత్రాలు వర్గం:ఆంగ్ల భాషా చలనచిత్రాలు వర్గం:అకాడమీ అవార్డు విజేతలు
జయశంకర్ జిల్లా
జయశంకర్ జిల్లా, తెలంగాణలోని 33 జిల్లాలలో ఒకటి.
2016 అక్టోబరు 11న కొత్తగా అవతరించిన ఈ జిల్లాలో 2 రెవెన్యూ డివిజన్లు (భూపాలపల్లి, ములుగు), 11 మండలాలు, 574 రెవెన్యూ గ్రామాలు ఉన్నాయి. భూపాలపల్లి ఈ జిల్లా పరిపాలన కేంద్రంగా ఉంటుంది. . ఇప్పుడు భూపాలపల్లి జిల్లా నుండి ములుగు జిల్లాను వేరు చేయడం జరిగింది. ములుగు జిల్లాలో 9 మండలాలు ఉన్నాయి.జిల్లా విస్తీర్ణం: 6,175 చ.కి.మీ. కాగా, జనాభా: 7,05,054, అక్షరాస్యత: 60 శాతంగా ఉన్నాయి.
వెలుపలి లింకులు
వర్గం:తెలంగాణ జిల్లాలు
వర్గం:జయశంకర్ భూపాలపల్లి జిల్లా వర్గం:వ్యక్తుల పేరుతో ఉన్న తెలంగాణ జిల్లాలు వర్గం:వ్యక్తుల పేరుతో ఉన్న జిల్లాలు
బిల్ పాక్స్టన్
thumb|బిల్ పాక్స్టన్ (2014) విలియం బిల్ పాక్స్టన్ (ఆంగ్లం:Bill Paxton) ఒక అమెరికన్ నటుడు చిత్ర నిర్మాత. అతను విర్డ్ సైన్స్, డార్క్ దగ్గర, ఏలియన్స్, టోంబ్‌స్టోన్, ట్రూ లైస్, అపోలో 13, ట్విస్టర్ టైటానిక్ వంటి చిత్రాలలో కనిపించాడు. అతను హెచ్.బి.ఒ డ్రామా సిరీస్ బిగ్ లవ్‌లో కూడా నటించాడు, ప్రదర్శన సమయంలో మూడు గోల్డెన్ గ్లోబ్ అవార్డ్ నామినేషన్లను సంపాదించాడు. హిస్టరీ ఛానల్ మినిసిరీస్‌లో రాండాల్ మెక్కాయ్ పాత్రను పోషించినందుకు ప్రైమ్‌టైమ్ ఎమ్మీ అవార్డు, స్క్రీన్ యాక్టర్స్ గిల్డ్ అవార్డుకు ఆయన ఎంపికయ్యారు. సర్కిల్ (2017), ఆయన మరణించిన రెండు నెలల తర్వాత విడుదల అయింది.
తొలి దశలో
పాక్స్టన్ టెక్సాస్ లోని ఫోర్ట్ వర్త్ లో పుట్టి పెరిగాడు, మేరీ లౌ, జాన్ లేన్ పాక్స్టన్ అతని తండ్రి ఒక వ్యాపారవేత్త, కలప టోకు వ్యాపారి, పాక్స్టన్ ఇంగ్లీష్, స్కాచ్-ఐరిష్, స్కాటిష్, ఆస్ట్రియన్, జర్మన్, ఫ్రెంచ్, స్విస్ డచ్ సంతతికి చెందినవారు. పాక్స్టన్ 1973 లో ఫోర్ట్ వర్త్‌లోని ఆర్లింగ్టన్ హైట్స్ హై స్కూల్ నుండి పట్టభద్రుడయ్యాడు, తరువాత అతను ఇంగ్లాండ్‌లోని రిచ్‌మండ్ కాలేజీలో చదువుకున్నాడు. అతను తన ఆశయాలను దర్శకత్వం నుండి నటనకు మార్చాడు.
సినిమా జీవితం
పాక్స్టన్ ప్రారంభ పాత్రలలో పంక్ లో చిన్న పాత్ర ఉంది టెర్మినేటర్ (1984), బార్టెండర్గా చిన్న పాత్ర అగ్ని వీధులు, జాన్ హ్యూస్‌లో ప్రధాన కథానాయకుడి బెదిరింపు అన్నయ్య చెట్ డోన్నెల్లీగా సహాయక పాత్ర విచిత్రమైన సైన్స్ (1985), ప్రైవేట్ విలియం హడ్సన్ ఇన్ ఎలియెన్స్ (1986). ఇంకా అనేక సినిమాలు ఎన్నో ఉన్నాయి.
అనారోగ్యం, మరణం
2017 ప్రారంభంలో ఓపెన్-హార్ట్ సర్జరీ చేయించుకున్నాడు. పదకొండు రోజుల తరువాత, ఫిబ్రవరి 25 న, 2017, 61 సంవత్సరాల వయసులో, పాక్స్టన్ గుండెనొప్పితో మరణించాడు.
మూలాలు
వర్గం:విదేశీయులు వర్గం:సినిమా నటులు
మూసీ పబ్లికేషన్స్
మూసీ పబ్లికేషన్స్ (Musi Publications) ఒక ప్రచురణ సంస్థ. దీని ప్రధాన కేంద్రం హైదరాబాద్ ఉంది. దీనిని ప్రసిద్ధ శాసన పరిశోధకులు, చరిత్రకారులు ఉమ్మడి నల్గొండ జిల్లాకు చెందిన బి.ఎన్. శాస్త్రి 1980 స్థాపించారు.
మూసీ పబ్లికేషన్స్ స్థాపన
మూసీ పబ్లికేషన్స్ 1980 నుంచి భారతదేశ చరిత్ర -సంస్కృతీ (21 భాగాలు), ఆంధ్రదేశ చరిత్ర - సంస్కృతీ శాసనాలు, మూసీ ప్రత్యేక సంచికలు వెలువరించింది. తెలంగాణ సంపూర్ణ సాహిత్యసీమ. వెలుగులోనికి రాని అనేక అంశాలు బయల్పడాలంటే మారుమూల ప్రాంతాలమీద కూడా కాంతిరేఖలు ప్రసరించాలి. ఇందుకు జిల్లా సర్వస్వాల రచన ఎంతో ఉపకరిస్తుందని బి.ఎన్‌. శాస్త్రి విశ్వసించారు. ఇది వ్యూహాత్మకరీతిలో అత్యుత్తమ ఆలోచన. ఈ దిశలో తన వంతు ప్రయత్నాలు ఆరంభించారు. తొలుత నల్లగొండ అటుతరువాత ఆదిలాబాద్‌, మహబూబ్‌నగర్‌ జిల్లా సర్వస్వాలు వెలుగుచూశాయి. ఇవి త్వరితగతిన ప్రామాణికతను సంతరించుకున్నాయి. ఈ జిల్లాల గురించి ఆధ్యయనం చేయాలనుకునేవారు ఇప్పటికే ఈ గ్రంథాల్ని పరామర్శించ వలసిందే. బి.ఎన్‌. వెలువరించిన ఈ మూడు జిల్లా సర్వస్వాలు ఆయా జిల్లాల్లోని మారుమూల పల్లెలకు చేరువయ్యాయి. ఆతరువాత బి.ఎన్‌. శాస్త్రి అల్లుడు ప్రస్తుత మూసీ పత్రిక సంపాదకులు సాగి కమలాకర శర్మ 31 జిల్లాల సర్వస్వాలకు, సాహిత్య సంచికలకు శ్రీకారం చుట్టారు. వీటిని మూసీ పబ్లికేషన్స్ ద్వారానే ప్రచురించబోతున్నారు. వారి బాటలోనే అన్ని జిల్లాల సర్వస్వాలు తీయడానికి అడుగులు వేయబోతున్నారు. 2017 ప్రపంచ తెలుగు మహాసభల సందర్భంగా ‘ఆలోకనం’ (31 జిల్లాల సాహిత్యం, చరిత్ర, సంస్కృతీ సమాహారం) పేరుతో బృహత్‌ గ్రంథాన్ని వెలువరించింది.
చిరునామా
మూసీ పబ్లికేషన్స్
2-2-1109/బికె-ఎల్‌ఐజి-10,
బతుకమ్మకుంట, బాగ్‌ అంబర్‌పేట,
నిడదవోలు జంక్షన్ రైల్వే స్టేషను
నిడదవోలు రైల్వే స్టేషను, భారత దేశము యొక్క ఆంధ్ర ప్రదేశ్ రాష్ట్రంలో ఉన్న పశ్చిమ గోదావరి జిల్లాలో నిడదవోలులో పనిచేస్తుంది. ఈ స్టేషను దక్షిణ మధ్య రైల్వే మండలం విజయవాడ రైల్వే డివిజను కింద నిర్వహించబడుతుంది. ఇది దేశంలో 300వ రద్దీగా ఉండే స్టేషను.
చరిత్ర
1893, 1896 మధ్య కాలంలో, ఈస్ట్ కోస్ట్ స్టేట్ రైల్వే యొక్క సేవల లోని భాగంగా విజయవాడ, కటక్ మధ్య, 1,288 కిమీ (800 మైళ్ళు), ట్రాఫిక్ తెరిచారు. ఈస్ట్ కోస్ట్ రాష్ట్రం రైల్వే యొక్క దక్షిణ ప్రాంతం భాగం (వాల్టైర్ నుండి విజయవాడ వరకు) 1901 సం.లో మద్రాస్ రైల్వే వారి ఆధీనంలోకి వెళ్ళింది.
స్టేషను వర్గం
నిడదవోలు రైల్వే స్టేషను దక్షిణ మధ్య రైల్వే జోన్లో విజయవాడ రైల్వే డివిజను లోని 1. కావలి 2. సింగరాయకొండ 3. బాపట్ల 4. నిడదవోలు జంక్షన్ 5. కాకినాడ పోర్ట్ 6. అన్నవరం 7. నర్సాపురం 8. పాలకొల్లు 9. భీమవరం జంక్షన్ 10. తణుకు 11. గుడివాడ జంక్షన్ 12. మచిలీపట్నం - బి వర్గం స్టేషన్లలో ఇది ఒకటి.
బయటి లింకులు
వర్గం:విజయవాడ రైల్వే డివిజను స్టేషన్లు వర్గం:దక్షిణ మధ్య రైల్వే జోన్ వర్గం:దక్షిణ మధ్య రైల్వే స్టేషన్లు వర్గం:ఆంధ్రప్రదేశ్ రైల్వే జంక్షన్ స్టేషన్లు
చెప్పవే చిరుగాలి
చెప్పవే చిరుగాలి 2004, సెప్టెంబరు 24న విడుదలైన తెలుగు చలన చిత్రం. విక్రమన్ దర్శకత్వం వహించిన ఈ చిత్రంలో తొట్టెంపూడి వేణు, అభిరామి, ఆషిమా భల్లా, సునీల్, బేతా సుధాకర్, ఎల్. బి. శ్రీరామ్, కృష్ణ భగవాన్, గిరి బాబు, కైకాల సత్యనారాయణ, మౌళి ముఖ్యపాత్రలలో నటించగా, ఎస్. ఎ. రాజ్‌కుమార్ సంగీతం అందించారు.
ఇతర లంకెలు
వర్గం:తెలుగు కుటుంబకథా చిత్రాలు వర్గం:తెలుగు ప్రేమకథ చిత్రాలు వర్గం:వేణు నటించిన చిత్రాలు వర్గం:సునీల్ నటించిన చిత్రాలు వర్గం:సుధాకర్ నటించిన సినిమాలు వర్గం:ఎల్. బి. శ్రీరాం నటించిన చిత్రాలు వర్గం:కృష్ణ భగవాన్ నటించిన చిత్రాలు వర్గం:గిరిబాబు నటించిన చిత్రాలు వర్గం:సత్యనారాయణ నటించిన చిత్రాలు వర్గం:2004 తెలుగు సినిమాలు
జనెట్టి రైలు ప్రమాదం
జనెట్టి రైలు ప్రమాదం1911 లో ఇటలీలో జరిగింది. ఈ రైలులో 100 మంది ప్రయాణికులు 6 రైల్వే సిబ్బందితో మొత్తం 106 మంది రోమ్‌ నగరం నుంచి ఆ ట్రైన్‌ బయలుదేరింది. ఈ ప్రమాదంలో 104 మంది ప్రయాణికులు మరణించారు.
ప్రమాదం
జనెటి కంపెనీ మూడు బోగీల న్యూ మోడల్‌ ట్రైన్‌ను ప్రవేశపెట్టింది.ఈ రైలు లో ఉచిత ప్రయాణం చేయవచ్చు అని జనెటి కంపెనీ ప్రకటించింది.ఈ రైలులో ప్రయాణం చేసేందుకు 100 మంది ప్రయాణికులు 6 రైల్వే సిబ్బందితో మొత్తం 106 మంది రోమ్‌ నగరం నుంచి ఆ ట్రైన్‌ బయలుదేరింది. దారిలో పర్వత ప్రాంతం మీదుగా కిలోమీటరు పొడవున్న సొరంగంలోకి ప్రవేశించింది. ఆ తర్వాత ఆ ట్రైన్‌ మరో స్టేషన్‌ని చేరుకోలేదు. కనీసం ఆ సొరంగాన్ని కూడా దాటలేదు. ఏదైనా ప్రమాదం జరిగి ఉంటుందని భావించిన రైల్వే అధికారులు సొరంగాన్ని చేరి, కిలోమీటరు పొడవునా అణువణువూ గాలించారు. ఎలాంటి ఆధారం దొరకలేదు. ఆ ట్రైన్‌ నుంచి ఇద్దరు ప్రయాణికులు మాత్రమే ప్రాణాలతో బయటపడ్డారు. రైలు నుంచి దూకిన ఆ ఇద్దరు ప్రయాణికులు తీవ్ర మానసిక ఒత్తిడికి లోనయ్యి ఆసుపత్రిలో చేరారు. చికిత్స అనంతరం ఆ ఇద్దరిలో ఒకతను అసలు విషయం బయటపెట్టాడు. ఆ రోజు రైలు సొరంగంలోకి ప్రవేశించగానే తెల్లని పొగ కమ్మేసిందని, రైల్లో ఉన్నవాళ్లంతా పెద్దపెద్దగా అరవడం విని భయంతో బయటకు దూకేశామని, ఆ తర్వాత రైలు ఏమైందో తెలియదని చెప్పాడు.తరువాత జరిగిన యుద్ధంలో ఆ సొరంగం దెబ్బతినగా, దాన్ని శాశ్వతంగా మూసివేశారు. అయితే ఆ రైలును ‘ఘోస్ట్ ట్రైన్‌’గా పిలవడం మొదలుపెట్టారు.ఆ 104 మందిలో ఒక వ్యక్తి దగ్గర డన్హిల్‌ కంపెనీకి చెందిన సిగార్‌ పెట్టె దొరికింది. దాని మీద 1907 సంవత్సరం ప్రింట్‌ అయ్యి ఉంది.1907 అని భవిష్యత్తు సంవత్సరం గురించి రాసి ఉందన్నారు.ఇక ఇప్పటికీ మెక్సికోలోని మ్యూజియంలో ఉందని నివేదికలు పేర్కొన్నారు.
మెక్సికోలో ప్రత్యక్షం
1911లో మిస్సయిన రైలు 104 మంది ప్రయాణికులు 1845 సంవత్సరానికి చేరుకున్నారనే ఓ రిపోర్ట్‌ 1926లో అంటే ట్రైన్‌ మిస్‌ అయిన పదిహేనేళ్ల తర్వాత వెలుగులోకి వచ్చింది. అప్పటి మెక్సికో అధికారిక సమాచారం ప్రకారం 1845 సంవత్సరంలో ఆ 104 మంది ప్రయాణికులు మేమంతా ఇటలీలోని రోమ్‌ నుంచి జనెటి ట్రైన్‌లో ఇక్కడికి వచ్చాం అని చెప్పారు.అయితే పదివేల కిలోమీటర్ల దూరంలో ఉన్న మెక్సికో–ఇటలీల మధ్య రైల్వే మార్గం లేదు. సముద్రయానం తప్ప మరో దారే లేదు. అక్కడ అధికారులు వాళ్లని పిచ్చివాళ్లుగా భావించి మానసిక చికిత్సాలయంలో చేర్పించారు. ఆ తర్వాత మెక్సికో అధికారులు ఇటలీ అధికారులని సంప్రదించారు.అయితే, అది 1845వ సంవత్సరం కావడం వల్ల అప్పటికి 1911 ట్రైన్‌ మిస్సింగ్‌ ఘటన ఇటలీలో చోటుచేసుకోలేదు. దాంతో ఆ 104 మంది తమ దేశం వాళ్లు కాదని, అలాంటి ట్రైన్‌ తమ వద్ద లేనే లేదని ఇటలీ ప్రకటించింది.
చిలకలపల్లి
చిలకలపల్లి,ఆంధ్రప్రదేశ్ రాష్ట్రం, పార్వతీపురం మన్యం జిల్లా, బలిజిపేట మండలానికి చెందిన గ్రామం. ఇది మండల కేంద్రమైన బలిజిపేట నుండి 3 కి.మీ. దూరం లోను, సమీప పట్టణమైన బొబ్బిలి నుండి 26 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 799 ఇళ్లతో, 2952 జనాభాతో 565 హెక్టార్లలో విస్తరించి ఉంది. గ్రామంలో మగవారి సంఖ్య 1452, ఆడవారి సంఖ్య 1500. షెడ్యూల్డ్ కులాల జనాభా 610 కాగా షెడ్యూల్డ్ తెగల జనాభా 82. గ్రామం యొక్క జనగణన లొకేషన్ కోడ్ 582298 .పిన్ కోడ్: 535557.
ప్రభుత్వ వైద్య సౌకర్యం
చిలకలపల్లిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. పారామెడికల్ సిబ్బంది ఒకరు ఉన్నారు. ఒక పశు వైద్యశాలలో ఒక డాక్టరు, పారామెడికల్ సిబ్బంది నలుగురు ఉన్నారు.సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. డిస్పెన్సరీ గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. కాలువ/వాగు/నది ద్వారా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 కి.మీ. లోపు దూరంలో ఉన్నాయి.
ఏటీఎమ్, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో పబ్లిక్ రీడింగ్ రూం ఉంది. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. గ్రంథాలయం గ్రామం నుండి 5 కి.మీ.లోపు దూరంలో ఉంది. సినిమా హాలు గ్రామం నుండి 5 నుండి 10 కి.మీ. దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
నీటిపారుదల సౌకర్యాలు
చిలకలపల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
చిలకలపల్లిలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి
వి6 న్యూస్
వి6 న్యూస్ ఛానల్ తెలంగాణలోని వార్తా ఛానల్. ఇందులో 24 గంటలుపాటు వార్తలు ప్రసారం అవుతుంటాయి. భారతదేశం, ఇతర దేశాలలో 120 మిలియన్ తెలుగు ప్రజలను చేరుకోవడమే ఈఛానల్ లక్ష్యం.
చరిత్ర
2012, మార్చి 1న వి.ఐ.ఎల్. ప్రై.లి అనే సంస్థ ద్వారా ఈ ఛానల్ ప్రారంభించబడింది. దీనికి పాత్రికేయుడు అంకం రవి సి.ఈ.ఓ.గా దీని కార్యకలాపాలలో పేరొందిన పాత్రికేయులు కూడా ఉన్నారు.
కార్యక్రమాలు
ఇందులో తీన్మార్ వార్తలు, మాటకారి మంగ్లీ, సిన్మా టాకీస్, జనపదం, స్పాట్ లైట్, డెత్ సీక్రెట్స్ వంటి కార్యక్రమాలు ఉంటాయి.
తీన్మార్ వార్తలు: తీన్మార్ వార్తలు వ్యంగ వార్తల కార్యక్రమం, ఇది ప్రతిరోజు రాత్రి గం 9.30 లకు ప్రసారం అవుతుంది. గతంలో తీన్మార్ వార్తలు కార్యక్రమంలోలో రచ్చ రాములమ్మ,తీన్మార్ మల్లన్న, తీన్మార్ లచ్చవ్వ,తీన్మార్ సావిత్రి, బిత్తిరి సత్తిలు వంటి వార్త పాత్రలు ఉండేవి. అతి తక్కువ సమయంలోనే తీన్మార్ వార్తల కార్యక్రమం చాలా ప్రాచుర్యం పొందింది. ఇది ప్రధానంగా రాజకీయ, పౌర సమస్యలపై దృష్టి సారిస్తుంది. దీనిలో సాధారణ తెలంగాణ యాసను ఉపయోగించి ఒక హాస్య ప్రధానంగా ఉండి, రాజకీయ, ఇతర ప్రముఖులపై కార్యక్రమాలను చేస్తుంది. అంతేకాకుండా ప్రపంచవ్యాప్తంగా జరుగుతున్న సాహసోపేత, ఆసక్తికరమైన విషయాలు కూడా చూపిస్తుంది.
స్పాట్ లైట్: సమకాలీన పరిస్థితులపై దృష్టి సారిస్తూ ఎప్పటికప్పుడు లోతైన, క్లిష్టమైన విశ్లేషణలు అందించే కార్యక్రమం ఇది. జాతీయ, రాష్ట్ర స్థాయి రాజకీయాల గురించిన చర్చలు ఉంటాయి.
స్టూడియో డిస్కషన్: ఇది ఉదయం సాయంత్రం ప్రసారమయ్యే రాజకీయ చర్చ. ఇందులో రాజకీయ పార్టీ నేతలు, విశ్లేషకుల మధ్య చర్చలు జరుగుతాయి.
తెలంగాణ హీరోలు: తెలంగాణ రాష్ట్రానికి చెందిన వెలుగులోకి రాని ప్రముఖుల జీవితం చరిత్రను, వారి త్యాగాల గురించి చెప్పే కార్యక్రమం.
హమారా హైదరాబాద్: హైదరాబాద్ నగరానికి సంబంధించిన ఒక స్థానిక వార్తలు, సంఘటనల కార్యక్రమం.
పంపిణీ
వి6 న్యూస్ ఛానల్ తెలంగాణ, ఆంధ్ర ప్రదేశ్ రాష్ట్రాలలో వివిధ పంపిణీ మాధ్యమాల ద్వారా ప్రసారం అవుతుంది. అనలాగ్, డిజిటల్ కేబుల్, మొబైల్, Yupp టీవీ వంటి అన్ని ప్రధాన డిజిటల్ మాధ్యమాలలో వి6 న్యూస్ ఛానల్ ను చూడవచ్చు.
ఇతర లంకెలు
వర్గం:తెలుగు టీవీ ఛానళ్ళు వర్గం:టెలివిజన్ ఛానెళ్ళు వర్గం:భారతీయ టెలివిజన్ ఛానెళ్ళు
వరంగల్ జిల్లా
వరంగల్ జిల్లా, తెలంగాణలోని జిల్లాలలో ఒకటి. 2016 అక్టోబరు 11, న నూతనంగా అవతరించిన ఈ జిల్లాలో 2 రెవెన్యూ డివిజన్లు, 16 మండలాలు ఉన్నాయి. ఈ జిల్లా లోని అన్ని మండలాలు పూర్వపు వరంగల్ జిల్లాలోనివి. వరంగల్ జిల్లా చూట్టూ మహబూబాబాద్, జనగాం, హన్మకొండ, ములుగు, భూపాలపల్లి జిల్లాలు ఉన్నాయి. 2021, జూన్ నాటికి హన్మకొండ తాత్కాలికంగా రెండు జిల్లాల కేంద్రంగా ఉండగా, తరువాత వరంగల్ జిల్లా కొత్త ప్రధాన కార్యాలయంగా హన్మకొండ స్థానంలో ప్రతిపాదించబడింది. 2021, ఆగస్టులో వరంగల్ రూరల్ జిల్లా పేరును తిరిగి వరంగల్ జిల్లాగా మార్చారు.
జిల్లా లోని మండలాలు
పునర్య్వస్థీకరణలో భాగంగా మొదట పూర్వపు వరంగల్ జిల్లాకు చెందిన 15 మండలాలతో వరంగల్ గ్రామీణ జిల్లా ది.11.10.2016న ఇది ఏర్పడింది. చివరిగా చూపబడిన నడికూడ మండలం కొత్తగా ఏర్పడింది.
నర్సంపేట రెవెన్యూ డివిజను
గమనిక:* పునర్య్వస్థీకరణలో భాగంగా జిల్లాలో కొత్తగా ఏర్పడిన మండలాలు.
చరిత్ర
పూర్వం వరంగల్ జిల్లాలో అనేక పురాతన చారిత్రిక ప్రదేశాలు ఉన్నాయి. వీటిని భారత పురావస్తు శాఖ అధికారులు కనుగొన్నారు. పాతరాతియుగం రాక్ ఆర్ట్ పెయింటింగ్స్ పాండవుల గుట్ట ఇక్కడ ఉంది. కాకతీయుల కాలంలో పద్మాక్షి గుట్ట మీద జైన దేవాలయం నిర్మించారు. ఇందులో పద్మావతి అమ్మవారు కొలువై ఉన్నారు. ఈ ఆలయంలో జైన తీర్థంకరులు, ఇతర జైన దేవతలు, దేవతల శిల్పాలు ఉన్నాయి. పద్మాక్షి ఆలయం పెద్ద రాతి శిఖరంపై నిర్మించబడింది.
జిల్లా ఏర్పాటు
హైదరాబాద్ నిజాం పాలనలో హైదరాబాద్ రాష్ట్రం అనేక చిన్న సర్కార్‌లుగా విభజించబడింది. 1800ల ప్రారంభంలో వరంగల్ సర్కార్ గా మారింది. 1866లో సర్కార్లు రద్దు చేయబడి, విలీనమై జిల్లాలుగా ఏర్పడ్డాయి. వరంగల్, ఖుమ్మెట్టు, భోనఘీర్ సర్కార్‌లలో కొంతభాగం కలపడం ద్వారా వరంగల్ జిల్లా ఏర్పాటుచేయబడింది. భోనగీర్ సర్కార్ నుండి జనగామ ప్రాంతం వరంగల్‌కు మార్చబడింది. వరంగల్‌లోని కమల్‌పూర్ ప్రాంతం కరీంనగర్ జిల్లాకు మార్చబడింది. 1905లో ప్రిన్స్‌లీ స్టేట్ హైదరాబాదును 1. ఔరంగాబాద్ డివిజన్, 2. గుల్బర్గా డివిజన్, 3. గుల్షానాబాద్ డివిజన్, 4. వరంగల్ డివిజన్ నాలుగు విభాగాలుగా విభజించారు. 1905లో జనగాం (చెరియల్) తాలూకా, కోడార్ (కోదాడ్) ఉప తాలూకా ఏర్పడిన తరువాత జిల్లాలు విభజించబడ్డాయి. వరంగల్ జిల్లా నుండి నల్గొండ జిల్లాకు మార్చబడింది. 1905లో వరంగల్ జిల్లా వరంగల్, పాకాల, ఖమ్మం, యెల్లందు, మహబూబాబాద్, మధిర, పాల్వంచ తాలూకాలు, పాత పాల్వంచ సంస్థానంలోని కొంత ప్రాంతం, కొన్ని జాగీర్లతో ఏర్పడింది. ఇది హైదరాబాద్ రాష్ట్రంలోని అనేక జిల్లాల కంటే పెద్దదిగా ఉండేది.
పరిపాలనా నియంత్రణను సులభతరం చేయడానికి వరంగల్ జిల్లా విభజించబడింది. 1953, అక్టోబరు 1న ఖమ్మం జిల్లా ఏర్పడింది. ఖమ్మం, ఇల్లందు, మధిర, బూరుగున్‌పహాడ్, పాల్వంచ తాలూకాలను ఖమ్మం జిల్లాలో భాగం చేశారు. వరంగల్, ములుగు, మహబూబాబాద్, పాకాల వరంగల్ జిల్లాలో ఉండిపోయాయి. కానీ కరీంనగర్ నుండి పరకాల, నల్గొండ నుండి జనగాం వరంగల్ జిల్లాలో భాగంగా మారాయి. జిల్లాలో 6 తాలూకాలు, 2 రెవెన్యూ డివిజన్లు ఉండేవి, తరువాత 1979లో 15 తాలూకాలుగా పెరిగాయి. 1985లో ఎన్.టి. రామారావు మండల వ్యవస్థను ప్రవేశపెట్టినప్పుడు వరంగల్ జిల్లా 50 మండలాలుగా విభజించబడింది. కానీ వరంగల్ మండలం, హన్మకొండ మండలం నుండి వరంగల్ పట్టణ ప్రాంతాన్ని కలిగివుండగా ఇది మొత్తం 51 మండలాలకు పెరిగింది. వరంగల్ జిల్లాలో రెవెన్యూ డివిజన్లు 5 కి పెరిగాయి.
తెలంగాణ ఏర్పడిన తరువాత 2016, అక్టోబరులో 33 కొత్త జిల్లాల ఏర్పాటులో భాగంగా పాత వరంగల్ జిల్లా వరంగల్ అర్బన్, వరంగల్ రూరల్, జనగాం, జయశంకర్, మహబూబాబాద్ అనే 5 కొత్త జిల్లాలుగా విడిపోయింది. అయితే, ప్రజల డిమాండ్ మేరకు 2021 ఆగస్టు 12న వరంగల్ రూరల్ జిల్లాను 13 మండలాలతో వరంగల్ జిల్లాగా, వరంగల్ అర్బన్ జిల్లాను 14 మండలాలతో హన్మకొండ జిల్లాగా పునర్వ్యవస్థీకరించబడ్డాయి.
వెలుపలి లింకులు
వర్గం:తెలంగాణ జిల్లాలు వర్గం:వరంగల్ జిల్లా
బదౌన్ లోక్‌సభ నియోజకవర్గం
బదౌన్ లోక్‌సభ నియోజకవర్గం' భారతదేశంలోని 543 పార్లమెంటరీ నియోజకవర్గాలలో, ఉత్తరప్రదేశ్ రాష్ట్రంలోని 80 పార్లమెంటరీ నియోజకవర్గాలలో ఒకటి.
మూలాలు
వర్గం:ఉత్తరప్రదేశ్ లోక్‌సభ నియోజకవర్గాలు
అల్లావుద్దీన్ ఖిల్జీ
ఆరంభకాల జీవితం
సమకాలీన చరిత్రకారులు అలావుద్దీను బాల్యం గురించి పెద్దగా రాయలేదు. 16 వ / 17 వ శతాబ్దపు చరిత్రకారుడు హాజీ-ఉద్-దా-బీరు అభిప్రాయం ఆధారంగా రణతంబోరు (1300-1301) కు తన దండయాత్ర ప్రారంభించినప్పుడు అలావుద్దీను వయసు 34 సంవత్సరాలు. ఇది సరైనదని ఊహిస్తే అలావుద్దీను జననం 1266–1267 నాటిది. ఆయన అసలు పేరు అలీ గుర్షాస్పు. ఆయన ఖిల్జీ రాజవంశం వ్యవస్థాపకుడు సుల్తాను జలాలుద్దీను అన్నయ్య అయిన షిహాబుద్దీను మసూదు పెద్ద కుమారుడు. అతనికి ముగ్గురు సోదరులు ఉన్నారు: అల్మాసు బేగు (తరువాత ఉలుగు ఖాను), కుట్లగు టిగిను, ముహమ్మదు.
షిహాబుద్దీను మరణం తరువాత అలవుద్దీను పోషణ బాధ్యతను జలాలుద్దీను తీసుకున్నాడు. అలావుద్దీను, ఆయన తమ్ముడు అల్మాసు బేగు ఇద్దరూ జలాలుద్దీను కుమార్తెలను వివాహం చేసుకున్నారు. జలాలుద్దీను ఢిల్లీ సుల్తాను అయిన తరువాత అలావుద్దీను అమీరు-ఇ-తుజుకు (ఉత్సవ నిర్వాహకుడు) గా నియమించబడ్డాడు. అల్మాసు బేగు కు అఖురు-బిగు (అశ్వదళాధిపతి) పదవి ఇవ్వబడింది.